**Ministru kabineta noteikumu projekta "Grozījumi Ministru kabineta 2009. gada 22. septembra noteikumos Nr. 1069 "Noteikumi par valsts nodevu par notariālo darbību izpildi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2009. gada 22. septembra noteikumos Nr. 1069 "Noteikumi par valsts nodevu par notariālo darbību izpildi"" (turpmāk – noteikumu projekts) izstrādāts atbilstoši grozījumiem Notariāta likumā un grozījumiem Dokumentu legalizācijas likumā (likums "Grozījumi Notariāta likumā" un likums "Grozījumi Dokumentu legalizācijas likumā" Saeimā pieņemti 2018. gada 1. novembrī, izsludināti 2018. gada 14. novembrī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 1. janvārī spēkā stājās grozījumi Notariāta likumā, kas papildina 108. panta 5. punktu, lai tā regulējums attiektos ne tikai uz dokumentu norakstu apliecināšanu, bet uz visu dokumentu atvasinājumu apliecināšanu. Turklāt Ministru kabineta 2009. gada 22. septembra noteikumu Nr. 1069 "Noteikumi par valsts nodevu par notariālo darbību izpildi" 2.5. apakšpunkts noteic valsts nodevas par dokumenta noraksta un kopijas pareizības apliecināšanu apmēru. Ievērojot minēto, noteikumu projekts paredz precizēt, ka minētajā apakšpunktā noteiktā valsts nodeva ir attiecināma uz dokumenta atvasinājuma pareizības apliecināšanu.Dokumentu legalizācijas likuma 5. pants noteic, ka par publisko dokumentu legalizāciju maksājama valsts nodeva. Ministru kabinets nosaka tās apmēru un maksāšanas kārtību. Attiecīgi Ministru kabineta 2012. gada 20. marta noteikumi Nr. 187 "Noteikumi par valsts nodevu par publiska dokumenta legalizāciju" nosaka valsts nodevas apmēru par publiska dokumenta legalizāciju un valsts nodevas maksāšanas kārtību. Vienlaikus šo noteikumu 8. punkts paredz, ka no valsts nodevas samaksas atbrīvo saskaņā ar Latvijas Republikai saistošajiem starptautiskajiem līgumiem, valsts interesēs vai humānu apsvērumu dēļ uz personas argumentēta iesnieguma pamata.Saskaņā ar Dokumentu legalizācijas likuma 4. un 5. pantu (redakcijā, kas stāsies spēkā 2019. gada 1. jūlijā) Latvijā izsniegtu publisku dokumentu, ko paredzēts izmantot ārvalstī, kura ir 1961. gada 5. oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts, legalizē zvērināti notāri elektroniski. Par Latvijā izsniegta publiska dokumenta legalizāciju, uz kuru attiecināma 1961. gada 5. oktobra Hāgas konvencijā par ārvalstu publisko dokumentu legalizācijas prasības atcelšanu noteiktā legalizācijas kārtība, maksājama valsts nodeva par notariālo darbību izpildi.Saskaņā ar Notariāta likuma 67. pantu pirmo daļu zvērināts notārs aprēķina un iekasē valsts nodevas par notariālo darbību izpildi, kā arī norēķinās par iekasētajām summām saskaņā ar attiecīgiem likumiem, aktā vai apliecinājumā izdarot atzīmi par nodevu samaksu vai atsvabinājumu no tām. Apmēru un kārtību, kādā maksājama valsts nodeva par notariālo darbību izpildi, kā arī atbrīvojumus no valsts nodevas maksāšanas nosaka Ministru kabinets. Turklāt, atbilstoši Notariāta likuma 163. pantam par katru amata darbību ([65.](https://likumi.lv/ta/id/59982#p65) un [66 pants](https://likumi.lv/ta/id/59982#p66)) zvērināti notāri neatkarīgi no valsts nodevām ņem atlīdzību.Ņemot vērā minēto, noteikumu projekts paredz, ka no valsts nodevas samaksas par Latvijā izsniegta publiska dokumenta legalizāciju ar apliecinājumu *(apostille)* atbrīvo valsts un pašvaldību iestādes, kā arī fiziskās un juridiskās personas saskaņā ar Latvijas Republikai saistošiem starptautiskajiem līgumiem. Turklāt personām, kuras nav atbrīvotas no minētās valsts nodevas samaksas, būs maksājama valsts nodeva 3,56 *euro* apmērā, atbilstoši Ministru kabineta 2009. gada 22. septembra noteikumu Nr. 1069 "Noteikumi par valsts nodevu par notariālo darbību izpildi" 2.8. apakšpunktam. Vienlaikus norādāms, ka ietekme uz valsts budžetu tika izvērtēta un atspoguļota likuma "Grozījumi Dokumentu legalizācijas likumā" (Saeimā pieņemts 2018. gada 1. novembrī, izsludināts 2018. gada 14. novembrī) sākotnējās ietekmes novērtējuma ziņojumā.Vienlaikus norādāms, ka saskaņā ar Notariāta likuma 343. pantu (redakcijā, kas stāsies spēkā 2019. gada 1. jūlijā) paredzēts, ka arī no zvērināta notāra atlīdzības samaksas par Latvijā izsniegta publiska dokumenta legalizāciju ar apliecinājumu *(apostille)* atbrīvo valsts un pašvaldību iestādes, kā arī fiziskās un juridiskās personas saskaņā ar Latvijas Republikai saistošiem starptautiskajiem līgumiem.Ievērojot to, ka attiecīgās Dokumentu legalizācijas likuma un Notariāta likuma normas, kas paredz zvērināta notāra kompetenci apliecinājuma *(apostille)* taisīšanā, stāsies spēkā 2019. gada 1. jūlijā, noteikumu projektā noteikts, ka arī tajā iekļautais regulējums attiecībā uz atbrīvojumu no valsts nodevas par Latvijā izsniegta publiska dokumenta legalizāciju ar apliecinājumu *(apostille)* samaksas stājas spēkā šajā datumā. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Latvijas Zvērinātu notāru padome. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas vēlēsies saņemt zvērināta notāra palīdzību.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina minēto sabiedrības mērķgrupu tiesības, pienākumus un veicamās darbības.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019. gads** | Turpmākie trīs gadi (*euro*) |
| **2020.** | **2021.** | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ņemot vērā to, ka arī pašreiz, Ārlietu ministrijai legalizējot Latvijā izsniegtus publiskus dokumentus ar apliecinājumu *(apostille)*,novalsts nodevas par publiska dokumenta legalizāciju samaksas atbrīvo saskaņā ar Latvijas Republikai saistošajiem starptautiskajiem līgumiem, valsts interesēs vai humānu apsvērumu dēļ uz personas argumentēta iesnieguma pamata, noteikumu projektā paredzētais valsts nodevas atbrīvojums nerada ietekmi uz valsts vai pašvaldību budžetiem. Saskaņā ar Ārlietu ministrijas sniegto informāciju 2018. gadā 110 dokumentu gadījumos bija piemērots atbrīvojums no valsts nodevas par publiska dokumenta legalizāciju samaksas.Saskaņā ar Latvijas Zvērinātu notāru padomes sniegto informāciju, laika posmā no 2019. gada 1. janvāra līdz 2019. gada 31. martam zvērināti notāri apliecinājuši aptuveni 300 dokumentu izrakstus. Ievērojot to, ka nav iespējams prognozēt, cik personas izvēlēsies vērsties pie zvērināta notāra ar lūgumu veikt dokumenta izraksta pareizības apliecināšanu, nav iespējams prognozēt pat provizorisku noteikumu projekta ietekmi uz valsts budžetu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Tieslietu ministrija 2019. gada 15. aprīlī noteikumu projektu ievietoja savā tīmekļvietnē sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), kā arī noteikumu projekts tika ievietots Valsts kancelejas tīmekļvietnē sadaļā "Ministru kabineta diskusiju dokumenti" (pieejams: <https://mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā. Sabiedrībai bija iespēja līdz 2019. gada 23. aprīlim sniegt rakstisku viedokli Tieslietu ministrijai par izstrādāto noteikumu projektu. |
| 3. | Sabiedrības līdzdalības rezultāti | Pēc noteikumu projekta ievietošanas Tieslietu ministrijas un Valsts kancelejas tīmekļvietnē viedokļi par noteikumu projektu no sabiedrības pārstāvju puses nav saņemti. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Zvērināti notāri. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Zvērināti notāri iekasēs valsts nodevu par atvasinājumu pareizības apliecināšanu un valsts nodevu par Latvijā izsniegta publiska dokumenta legalizāciju ar apliecinājumu *(apostille)*. |
| Cita informācija | Nav. |

Iesniedzējs:

Tieslietu ministrijas

valsts sekretārs R. Kronbergs

Alberinga 67036835

Kristine.Alberinga@tm.gov.lv